Kemal Coco

Kemal Coco (Banja Luka, 16. juni 1936. godine - Bihać, 19. juni 2016) bio je bosanskohercegovački novinar, publicista i književnik.

 Biografija 
Djetinjstvo je proveo je u rodnom gradu. Poslije završetka školovanja 1957. prešao je u Sarajevo i radio kao saradnik u većini listova za djecu. Poslije odsluženja vojnog roka, kao novinar u redakciji lista Čuvar Jadrana, 1962. došao je u Bihać i zaposlio se kao novinar Krajine. Godine 1970. vratio se u Banja Luku iz koje je radio kao dopisnik Zadrugara, potom kao dopisnik Politike ekspres za Bosansku krajinu. Tokom rata u Bosni i Hercegovini 1992–1995. ostao je Banja Luci, Krajem ljeta  1995, u posljednjem velikom izbjegličkom valu nesrpskog stanovništva napušta Banja Luku. Zaposlio se u Unsko-sanskim novinama u Bihaću kao novinar i urednik.

Preminuo je Bihaću, 19. juna 2016. u 81. godini života. Sahranjen je na mezarju Harmani u Bihaću.

 Nagrade 
 Nagrada "Veselin Masleša" 1981.
 Zlatna plaketa grada Banja Luke 1981.
 Književna nagrada "Skender Kulenović" 2001.
 Književna nagrada "Nasiha Kapidžić Hadžić - Vezeni most", Banja Luka 2012.

 Bibliografija 
Kemal Coco je napisao više od 28 knjiga poezije i proze. Iako je rođen u Banjoj Luci, pjesnik je svoju prvu knjigu "Valovi na Uni" posvetio gradu Bihaću i rijeci Uni. Za vrijeme svog života u Banjoj Luci do izgnanstva, napisao je i objavio pet dijela. Ostale su nastale i objavljene u Bihaću.

Pored književnog rada, u poslijeratnom vremenu objavljivao je u časopisu Saveza Banjalučana u Kraljevini Švedskoj "Šeher-Banjaluka".

 "Valovi na Uni", poezija, Doboj, 1963.
 "Crni okvir", poezija, Banja Luka, 1970.
 "Da mi je znati", poezija, Sarajevo, 1974.
 "Čestitka za mamu", poezija, Banja Luka, 1976.
 "Bosni u pohode", poezija, Banja Luka, 1981.
 "Krivonogi", poezija, Karlovac, 1982. (šest izdanja)
 "Šašavi razred", kraći roman za djecu, Bihać, 1999.
 "Pjesme izbjegličke", poezija, Bihać, 1999.
 "Zvijezde i svici", poezija,  Sarajevo, 2001.
 "Smotanko", poezija, Tešanj,  2001.
 "Ničiji pjesnik", poezija, Sarajevo, 2001.
 "Pisma iz Bosne", poezija, Bihać,  2002.
 "Pisma za Bosnu", poezija, Sarajevo, 2003.
 "Soko i druge priče", zbirka priča, Bihać, 2004.
 "Djedove priče", zbirka priča, Bihać, 2005.
 "Izabrane pjesme", poezija, Bihać, 2006.
 "Dukat kruška", roman – bajka, Sarajevo, 2007.
 "Bajka o Bjelanu", roman – bajka, Tuzla, 2008
 "Bihać ili ponovi povratak", poezija, Bihać, 2008. (tri izdanja)
 "Bajke o bajkama", bajke, Bihać,  2009.
 "Bajka o bajkama i žar ptici", bajke, Bihać, 2009.
 "Bosanske nesanice", poezija, Bihać, 2009.
 "Sam sa sobom", poezija, Bihać, 2010.
 "Slavuj iz Zlatne doline", roman – bajka, Bihać, 2010.
 "Zagrljene pjesme i priče", pjesme-priče, Bihać, 2010,
 "Rastanak sa Garom", roman – bajka, Bihać, 2011.
 "Radoznalice", pjesme, Bihać 2012.
 "Razgovor sa životom", pjesme, Bihać, 2012.
 "Valovi na Uni", poezija, Bihać reprint 2013.

 Reference 

 Vanjski linkovi 
Kratka biografija i izbor poezije
Recenzija "Soko i druge priče", Meho Baraković

Kategorija:Rođeni 1938.
Kategorija:Umrli 2016.
Kategorija:Biografije, Banja Luka
Kategorija:Bosanskohercegovački pisci
Kategorija:Dobitnici Nagrade "Skender Kulenović"